Löysätempon nousun ja otteluohjelman varmistuttua moni salibandyfani Mikkelissä merkkasi tulevan lauantaina 1.12 varmasti isolla kalenteriinsa. Vuorossa ensimmäinen paikalliskamppailu Hatsinaa vastaan. Ennakkosuosikin viitta on aseteltu Hatsinan harteille. Hatsinan rutiini ja hyvät otteet pitkin kautta tekevät Löysätempon urakasta todella kovan, jos pisteitä mielitään ottaa. Molemmilla joukkueilla löytyy ukkoja, joilla on historiaa molempien pelipaidoista. Pelinhenki on selvä sillä molemmat joukkueet tarvitset pisteitä, joskin Hatsina tarvitsee niitä pysyäkseen kärjen vauhdissa ja Löysätempo tappelee kynsin hampain sarjapaikan säilyttämiseksi.
Hatsinan puolelta mielenkiintoisimmat pelaajat Löysätempon vinkkelistä löytyy puolustuspäästä, sillä sieltä löytyvät Löysätempo kasvatit (no ei ehkä sentään) Jani Kuronen #21 ja Joni Honkonen #17, harmillisesti Löysätempo joutui luopumaan molemmista samalla kertaa ja tällä kertaa miehet kohdataan vihollisen paidassa. Tottakai Hatsinan riveistä löytyy monta meritoitunutta pelaajaa mm. Jo 11 maalia tällä kaudella pommittanut Ville Valjakka #49 ja vanha kettu Mikko Ikonen #47 ei jää pekkaa pahemmaksi 10 maalillaan.
Löysätempo on keskittynyt reeniviikolla oman pelinsä parantamiseen, töitä on paljon tehtävänä sillä sarjassa ei helppoja pelejä ole. Maalivahti, puolustus ja hyökkäyspelin täytyy onnistua Löysätempolta nappiin, että pisteistä päästään taistelemaan.
Löysätoimitus nappaa päivän mielenkiintoisimman pelaajan tällä kertaa hyökkäysosastolta, viime pelissä kiikarikerhon jäseneksi tipahtanut Kai Kellmann #30 on pommittanut 10 maalia, se on melkein kolmasosa joukkueen maaleista ja se saldo ei kalpene Hatsinan ykköstykeille. Nähdäänkö mailanikkarilta jälleen temppuja, maaleja on ainakin lupa odottaa tältä mieheltä. Myös muiden heräämistä odotellaan, jotta tehoja saadaan laajalta rintamalta.